Կլեոպատրայի գեղեցկության մի քանի գաղտնիքներ | Iravunk.com
Կլեոպատրայի գեղեցկության մի քանի գաղտնիքներ
15.07.2018 11:22 ԱԽ ԿԱՆԱՅՔ
Կլեոպատրայի գեղեցկության մասին բազում լեգենդներ են պտտվում: Ոմանք պնդում են, որ թագուհին անհավանական գեղեցկություն ուներ, մյուսները՝ հակառակվում և ապացուցում են, որ Կլեոպատրայի արտաքինը գեղեցկության և ոչ մի չափանիշի չէր համապատասխանում:
Այդուհանդերձ, Կլեոպատրայի գեղեցկության յուրահատկությունն անվիճելի է:
Չնայած այրող արևին` նրա մազերը միշտ փայլում էին, իսկ մաշկն արձակում էր հաճելի բույր և աչքի ընկնում հարթությամբ և առաձգականությամբ:
Կլեոպատրայի գեղեցկության գլխավոր գաղտնիքը համարվում են նրա «կաթնային լոգանքները», որոնք պատրաստում էին ավանակի կաթից և մեղրից: Ըստ որոշ աղբյուրների` կաթի մեջ ավելացնում էին նաև նշի յուղ: Լոգանքի ջերմաստիճանը պետք է համապատասխան լիներ մարմնի ջերմաստիճանին` 36-37: Այդ վաննայում թագուհին պառկում էր 15-20 րոպե:
Դեմքի խնամքի դեպքում Կլեոպատրան նույնպես նախընտրում էր ավանակի կաթի և մեղրի լոգանքին համապատասխան դիմակներ:
Մյուս գաղտնիքը՝ կավե դիմակներն էին: Դրանց պատրաստման համար ընտրում էին սպիտակ կավ, որը բացում էին ավանակի կաթի մեջ, ավելացնում մեղր ու կիտրոնի հյութ:
Կլեոպատրայի փայլուն մազերի գաղտնիքը՝ ձվային դիմակներն էին: Ձվի մի քանի դեղնուցը հարում էին և քսում թագուհու մազարմատներին: Այն մաքրում էին սովորական տաք ջրով:
Օրգանիզմի մաքրում. Կլեոպատրան հոգ էր տանում ոչ միայն իր արտաքինի, այլև մեծ ուշադրության էր արժանացնում օրգանիզմի պարբերաբար մաքրմանը: Ինչպես հաստատում են ուսումնասիրությունները` Կլեոպատրան երկու շաբաթը մեկ անգամ խմում էր կիտրոնի և ձիթապտղի յուղի հյութ:
48 թ-ի վերջին- 47 թ-ի սկզբին Հուլիոս Կեսարը պարտության էր մատնել եգիպտական թագավորական զորքը և Եգիպտոսի թագուհի հռչակել Կլեոպատրա VII-ին: Կլեոպատրան եղել է Կեսարի սիրուհին, նրանից ունեցել է Կեսարիոն որդուն: Կեսարի սպանությունից (մ. թ. ա. 44 թ.) հետո՝ 41 թ-ից դարձել է Մարկոս Անտոնիոսի դաշնակցուհին և սիրուհին, իսկ 37 թ-ին նրանք ամուսնացել են: